1. ปัจจัยความเสี่ยง

-   ปัจจัยด้านการเงิน

นโยบายการบริหารความเสี่ยงทางการเงิน

  บริษัทฯ
  มีความเสี่ยงจากความผันผวนของอัตราดอกเบี้ยและของอัตราแลกเปลี่ยนเงินตราต่างประเทศในตลาดและความเสี่ยงจากการที่คู่สัญญาไม่ปฏิบัติตามสัญญา
  บริษัทฯ ไม่ได้ใช้ตราสารอนุพันธ์ทางการเงิน บริษัทฯ จะพิจารณาเลือกใช้เครื่องมือ
  และอนุพันธ์ทางการเงินเพื่อบริหารความเสี่ยงตามความเหมาะสม
  และบริษัทไม่มีนโยบายประกอบธุรกรรมตราสารอนุพันธ์ทางการเงิน
  เพื่อการเก็งกำไรหรือเพื่อการค้า

ความเสี่ยงจากอัตราดอกเบี้ย

  ความเสี่ยงจากอัตราดอกเบี้ยนี้เกิดขึ้นจากความผันผวนของอัตราดอกเบี้ยในตลาดในอนาคต
  ซึ่งอาจจะ

  ส่งผลกระทบต่อผลการดำเนินงานและกระแสเงินสดของกิจการ บริษัทฯ มีความเสี่ยงจากอัตรา

  ดอกเบี้ยเนื่องจากมีเงินฝากกับสถาบันการเงินและเงินกู้ยืมระยะสั้นและระยะยาวอย่างไรก็ตาม
  เงิน

  กู้ยืมระยะยาวของบริษัทฯ คิดดอกเบี้ยในอัตราที่ผันแปรกับอัตราดอกเบี้ยในท้องตลาด ซึ่งบริษัทฯ
  เชื่อ

  ว่าความผันผวนของอัตราดอกเบี้ยในตลาดในอนาคตจะไม่ส่งผลกระทบอย่างเป็นสาระสำคัญต่อผลการ

  ดำเนินงานและกระแสเงินสดของกิจการ บริษัทฯ
  มิได้ใช้ตราสารอนุพันธ์ทางการเงินอื่นเพื่อป้องกัน

  ความเสี่ยงดังกล่าว

ความเสี่ยงจากอัตราแลกเปลี่ยน

ณ วันที่ 31 ธันวาคม 2551 บริษัทฯ
มีเงินกู้ยืมระยะสั้นจากสถาบันการเงินและเจ้าหนี้การค้าที่เป็นเงินตรา

  ต่างประเทศ ซึ่งไม่ได้มีการทำสัญญาป้องกันความเสี่ยงด้านอัตราแลกเปลี่ยนเป็นจำนวน 72.58
  ล้านเยน และ 1.70 ล้านดอลล่าร์ (31 ธันวาคม 2550: 23.6 ล้านเยน)

ความเสี่ยงด้านสินเชื่อ

  การบริหารความเสี่ยงด้านการให้สินเชื่อที่เกี่ยวเนื่องกับลูกหนี้การค้า ในปัจจุบันบริษัทฯ
  มีนโยบายใน

  การให้สินเชื่อที่ระมัดระวังและมีฐานของลูกค้าที่หลากหลาย ดังนั้น บริษัทฯ
  จึงไม่คาดว่าจะได้รับความ

  เสียหายอย่างเป็นสาระสำคัญจากการเก็บหนี้จากลูกหนี้
  นอกเหนือจากจำนวนที่ได้ตั้งค่าเผื่อหนี้สูญไว้ใน

  บัญชีแล้ว

-   ปัจจัยด้านการดำเนินธุรกิจ

  บริษัทฯ ได้รับการแต่งตั้งจาก Konica Corporation Co., Ltd. (Konica)
  ให้เป็นผู้จัดจำหน่ายเครื่องถ่ายเอกสาร รวมทั้งอุปกรณ์ควบ
  อะไหล่และวัสดุสิ้นเปลืองภายใต้เครื่องหมายการค้าของ Konica
  แต่เพียงผู้เดียวในประเทศไทยมากว่า 20 ปี โดยที่ผ่านมาบริษัทฯ
  ได้มีการทำสัญญาการเป็นตัวแทนจำหน่ายกับทาง Konica
  ซึ่งลักษณะของสัญญาจะเป็นเหมือนสัญญาตัวแทนจำหน่ายโดยทั่วไปคือมีอายุเฉลี่ยประมาณ 2 ปี
  และด้วยความสัมพันธ์อันดีกับ Konica บริษัทฯ ได้มีการต่อสัญญาเรื่อยมาเป็นระยะเวลากว่า 20
  ปี โดยล่าสุด Konica Corporation Co., Ltd. และ Minolta Co., Ltd.
  ซึ่งเป็นผู้ผลิตเครื่องถ่ายเอกสารในประเทศญี่ปุ่นได้ควบรวมกันและจดทะเบียนใหม่ภายใต้ชื่อ
  Konica Minolta Business Technologies Inc. (KMBT) ในเดือนเมษายน 2547
  หลังจากการควบรวม ในเดือนตุลาคม 2548 บริษัทฯ ได้บรรลุข้อตกลงกับ KMBT
  โดยได้รับการแต่งตั้งเป็นผู้จัดจำหน่าย (Distributor) ผลิตภัณฑ์ของ KMBT
  แต่ผู้เดียวในประเทศไทย ซึ่งรวมถึงเครื่องถ่ายเอกสาร ยี่ห้อโคนิก้า มินอลต้า อุปกรณ์ควบ
  อะไหล่และวัสดุสิ้นเปลือง โดยการเข้าทำสัญญาดังกล่าวบริษัทฯ มิได้มีการเสียค่าธรรมเนียมใดๆ
  ทั้งนี้ สัญญาดังกล่าวมีระยะเวลา 1 ปี (ตั้งแต่วันที่ 1 เมษายน 2551 สิ้นสุดวันที่ 31 มีนาคม
  2552) โดยมีลักษณะเหมือนกับสัญญาผู้จัดจำหน่ายสินค้าโดยทั่วไปและที่ทำกับ Konica
  ในอดีตที่จะมีอายุของสัญญาไม่ยาวนัก
  แต่โดยธรรมเนียมของบริษัทญี่ปุ่นจะมีการต่อสัญญาเมื่อสัญญาหมดอายุ ทั้งนี้
  ด้วยความสัมพันธ์อันดีกับทาง KMBT และที่ผ่านมาบริษัทสามารถปฏิบัติตามข้อสัญญาได้ทุกประการ
  อีกทั้ง
  ธุรกิจการให้บริการด้านเครื่องถ่ายเอกสารไม่ได้เพียงครอบคลุมการขายและให้เช่าสินค้าเท่านั้น
  แต่ยังครอบคลุมถึงการบริการ เพื่อรักษาและขยายฐานลูกค้า
  ซึ่งต้องอาศัยความชำนาญความเข้าใจอย่างดีในธุรกิจและประสบการณ์เป็นพิเศษ ซึ่งบริษัทฯ
  ได้สั่งสมประสบการณ์ในธุรกิจนี้มานานกว่า 20 ปี
  มีความพร้อมและความชำนาญสูงในการให้บริการข้างต้น บริษัทฯ จึงมั่นใจว่า บริษัทฯ
  จะได้รับการต่อสัญญาต่อๆ ไปกับ KMBT ในอนาคต

  ปัจจุบัน KMBT ได้มีระบบส่งเสริมการขายและบริการ โดยตั้งศูนย์ฝึกอบรมและสร้างระบบ Web
  ให้สะดวกต่อการเสริมทักษะต่างๆ รวมทั้งปรับปรุงสมรรถนะเครื่องให้มีโอกาสขยายการใช้งานได้
  สูงขึ้นและให้ความร่วมมือกับบริษัทฯ เพื่อเพิ่มส่วนแบ่งการตลาดให้สูงขึ้น